text: Masser af træer skal fjernes
  28 oktober 2013 kl. 19.44
  Redningsselskab har haft meget travlt med at rydde op med væltede træer. Særligt i Sønderjylland og på Fyn
  - Vi har alle mand ude at køre.
  Sådan lød meldingen fra Falck mandag aften ved 20-tiden om indsatsen med at få ryddet op efter stormvejret.
  I løbet af dagen er der registreret over 900 opgaver, som har forbindelse til uvejret.
  Cirka halvdelen af sagerne er fra Sønderjylland og Fyn, oplyser selskabet.
  Alene i dette område er Falck 385 gange blevet bedt om at rykke ud for at hjælpe i forbindelse med træer, der er væltet hen over veje, cykelstier og skinner.
  I samme region har Falck skullet assistere med at få fem lastvogne på hjul igen.
  Derimod er Nordjylland næsten gået fri.
  